CELEX: E2013P0008
Language: lv
Date: 2013-06-24 00:00:00
Title: Abelia 2013. gada 24. jūnija prasība pret EBTA Uzraudzības iestādi (Lieta E-8/13)

3.10.2013   
            
            
               LV
            
            
               Eiropas Savienības Oficiālais Vēstnesis
            
            
               C 287/12
            
         
      Abelia2013. gada 24. jūnija prasība pret EBTA Uzraudzības iestādi
   (Lieta E-8/13)
   2013/C 287/08
   
      Abelia, ko pārstāv advokāti Ingebjørg Harto un Nina Lea Gjerde, Norvēģijas uzņēmumu konfederācija (NHO), PO Box 5250 Majorstuen, 0303 Oslo, Norvēģija, 2013. gada 24. jūnijā EBTA Tiesā iesniedza prasību pret EBTA Uzraudzības iestādi.
   Prasības iesniedzējs EBTA Tiesai pieprasa:
   
               1.
            
            
               pasludināt par spēkā neesošu EBTA Uzraudzības iestādes 2013. gada 24. aprīļa Lēmuma Nr. 160/13/COL 1. pantu;
            
         
               2.
            
            
               piespriest EBTA Uzraudzības iestādei segt šīs tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats.
   
   
               —
            
            
               Prasības iesniedzējs ir tirdzniecības un darba devēju asociācija, kas ietilpst Norvēģijas uzņēmumu konfederācijā (Næringslivets Hoved-organisasjon) un pārstāv 1 250 uzņēmumus IT, telekomunikāciju, pētniecības un izstrādes, konsultāciju pakalpojumu un izglītības jomā.
            
         
               —
            
            
               Prasības pamatā ir EBTA Uzraudzības iestādes 2013. gada 24. aprīļa Lēmums Nr. 160/13/COL, ar ko paredz bez oficiālas izmeklēšanas procedūras sākšanas slēgt lietu par to, vai Norvēģijas noteikumi par PVN un PVN kompensāciju ir uzskatāmi par valsts atbalstu EEZ līguma 61. panta 1. punkta izpratnē.
            
         
               —
            
            
               Prasības iesniedzējs cita starpā apgalvo, ka:
               
                           —
                        
                        
                           EBTA Uzraudzības iestāde nesāka oficiālu izmeklēšanas procedūru saskaņā ar 3. protokola I daļas 1. panta 2. punktu Nolīgumā starp EBTA valstīm par Uzraudzības iestādes un Tiesas izveidi (UTN), sk. UTN 3. protokola II daļas 4. panta 4. punktu,
                        
                     
                           —
                        
                        
                           EBTA Uzraudzības iestāde nenorādīja pamatojumu, kā paredzēts UTN 16. pantā.